Brividi

"Brividi" (בעברית: "צמרמורות") הוא סינגל שהוקלט על ידי הזמרים האיטלקים מחמוד ובלאנקו אשר יצא לאור ב-2 בפברואר 2022 על ידי חברת התקליטים יוניברסל מיוזיק. הוא ייצג את איטליה באירוויזיון 2022, לאחר שניצח בפסטיבל סן רמו 2022. השיר שבר את שיא ההשמעות ליום בספוטיפיי באיטליה, לאחר שצבר מעל ל-3.3 מיליון השמעות ביום אחד. "Brividi", שנכתב והולחן על ידי מחמוד, בלאנקו והמפיק המוזיקלי מיכלאנג'לו, מספר על סופה של מערכת יחסים הומוסקסואלית. כשנשאל בריאיון לעיתון "קוריירה דלה סרה" על ההחלטה להוציא שיר יחד עם מחמוד סיפר בלאנרו כי: נפגשנו בקיץ 2021 במקרה בסטודיו של מיכלאנג'לו בווסקאוטו, בנפת קרמונה. את הפזמון הלחנו באמצעות אקורד שגוי שניגנתי בפסנתר. כול אחד מאיתנו עבד על הבתים, כדי לספר על אהבה בהתאם לנקודת המבט האישית שלנו. — פרנצ'סקו צ'יגנולה מ-TV Sorrisi e Canzoni מתאר את "Brividi" כשילוב בין מספר סגנונות אופי, ומגדיר אותה כיצירה עכשווית ומודרנית, ששוברת את מוסכמות העולם ההטרוסקסואלי. לטענתו, צ'יגנולה מצא בטקסט מספר הדגשות המבטאות חוסר ביטחון ודיכאון. דניאל ונטורלי, כתב תרבות של מגזין Vanity Fair, ציין כי השיר יכול להתייחס גם למערכת יחסים הטרסקסואלית. ולריה רנדון מלה סטמפה סיפרה כי המשמעות של השיר, בה שני בני הזוג חשים סבל ממערכת היחסים שלהם, מצמררת אותה. היא אף ציינה כי שני הקולות של בלאנקו ושל מחמוד נשמעים היטב יחד. ברברה וינסטון מקוריירה דלה סרה תיארה את שיתוף הפעולה של השניים כפנומנלי. לטענתה, הקול השמימי של בלאנקו וקולו הגשמי של מחמוד משתלבים בצורה הרמונית, ויוצרים בלדה עכשווית נהדרת. ביום הראשון לצאתו צבר "Brividi"‏ 3.3 מיליון השמעות בספוטיפיי איטליה – מספר ההשמעות הגבוה ביותר בפלטפורמה האיטלקית לשיר ביום יציאתו לאור. הוא התמקם בחמשת השירים הפותחים של מצעד הספוטיפיי העולמי. ב-14 בפברואר 2022 העניק איגוד תעשיית ההקלטות האיטלקי ל-"Brividi" תואר פלטינה, לאחר שנמכר בכ-100,000 עותקים באיטליה. תואר זה שולש כשבועיים לאחר מכן. "Brividi" ניצב בראש מצעד ההשמעות בתחנות הרדיו האיטלקיות השונות. הווידאו קליפ לשיר הופק על ידי אטיליו קוזאני וצולם באמסטרדם. הוא הועלה לערוץ היוטיוב של מחמוד ב-2 בפברואר 2022, במקביל ליציאת השיר. הקרדיטים לקוחים מאתר טיידל. מיכלאנג'לו – הפקה, הלחנה מחמוד – שירה, כתיבה בלאנקו – שירה, כתיבה מידע על הסינגל "Brividi" באתר מיוזיק בריינז מידע על היצירה "Brividi" באתר Discogs מילות השיר "Brividi" באתר Genius סרטון השיר "Brividi" באתר יוטיוב Conti, Andrea (30 בינואר 2021). "Mahmood e Blanco a FqMagazine tra scongiuri e leggerezza: "Noi favoriti? No, perdono sempre. Ecco come è nata Brividi"". Il Fatto Quotidiano (באיטלקית). נבדק ב-4 בפברואר 2022. {{cite web}}: (עזרה) "Mahmood e Blanco conquistano Spotify, «Brividi» nella top 5 globale". Il Messaggero (באיטלקית). 3 בפברואר 2022. נבדק ב-4 בפברואר 2022. {{cite web}}: (עזרה) Come è nata "Brividi" di Mahmood e Blanco a Sanremo: testo e significato Andrea Laffranchi, Mahmood e Blanco a Sanremo con Brividi: «Nel 2022 non si può più stare appresso ai retrogradi» Francesco Chignola, Le canzoni di Sanremo 2022: il primo ascolto Stefania Saltalamacchia, Sanremo 2022, e con Mahmood e Blanco sono brividi Valeria Randone, Al Festival di Sanremo 2022 Mahmood e Blanco con "Brividi" raccontano gli amori straripanti e le dipendenze affettive Barbara Visentin, Mahmood e Blanco a Sanremo 2022: vincono con la canzone «Brividi», storia della loro collaborazione Mahmood e Blanco conquistano Spotify, «Brividi» nella top 5 globale Musillo, Alessia (2 בפברואר 2022). "Il video di Brividi di Mahmood e Blanco è una pedalata su una bici di cristallo nella periferia di Amsterdam". Elle Decor (באיטלקית). נבדק ב-4 בפברואר 2022. {{cite web}}: (עזרה) "Credits / Brividi / Blanco Mahmood – TIDAL". Tidal. נבדק ב-4 בפברואר 2021. {{cite web}}: (עזרה) Richiedi targhetta, www.fimi.it (ב־)